
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 51615/2513 

Τροποποίηση του ρυμοτομικού σχεδίου του δήμου Ν. Ιωνίας (ν. Αττι¬ 
κής) και τροποποίηση προκηπίου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν.δ/τος της 17.7.1923 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα του 3, 9 και 70. 

2. Τις διατάξεις του ν.1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2,3 και 7. 

3. Τις διατάξεις του ν. 1647/1986 «Οργανισμός Κτηματολογίου 
κ.λπ.» (ΦΕΚ 141 /Α) και ειδικότερα το άρθρο 12 (παρ. 5). 

4. Τις διατάξεις του ν.1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 (παρ. 1). 

5. Τις διατάξεις του υπ' αριθ. 183/86 «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους νομάρχες» (ΦΕΚ 70/Α) και ειδικότερα την παράγραφο 1β και 2 
του άρθρου 1 αυτού. 

6. Το υπ’ αριθ. 41529/1197/16.9.86 έγγραφο της Δ/νσης Πολε- 
οδομικών Μελετών προς το δήμο Ν. Ιωνίας (ν. Αττικής) για τήρηση της 
νόμιμης διαδικασίας και ότι η προθεσμία του άρθρου 30 παράγρ. 3 του 
π.δ/τος 75/85 (ΦΕΚ 27/Α) πέρασε άπρακτη. 

7. Τις υπ' αριθ. 259/86 και 41/1987 γνωμοδοτήσεις του Κεντρι¬ 


κού Συμβουλίου Χωροταξίας, Οικισμού και Περιβάλλοντος, αποφασί¬ 
ζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Ν. Ιωνίας (ν. 
Αττικής) κατά μήκος της Λεωφόρου Βυζαντίου, α) στα υπ’ αριθ. 151, 
152, 156 και 278 οικοδομικά τετράγωνα με τη μετατόπιση των ρυμο¬ 
τομικών και οικοδομικών γραμμών, β) στους υπ’ αριθ. 151α και 278α 
χώρους πρασίνου, με τη μετατόπιση των ρυμοτομικών γραμμών και γ) 
μεταξύ του υπ’ αριθ. 151α χώρου και του υπ' αριθ. 151 οικοδομικού 
τετραγώνου με τον καθορισμό χώρου κοινοχρήστου πρασίνου, όπως οι 
παραπάνω ρυθμίσεις φαίνονται στα τρία (3) χρωματισμένα σχετικά 
πρωτότυπα διαγράμματα σε κλίμακα 1:500, που έχουν θεωρηθεί από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθ. 51615/1987 πράξη του και που συνοπτικά τους αντίτυπα δημο¬ 
σιεύονται με την παρούσα απόφαση. 

Άρθρο 2 

Στο πρόσωπο των οικοπέδων οικοδομημένων ή μη που βρίσκονται 
στα κατά το προηγούμενο άρθρο τροποποιούμενα οικοδομικά τετρά¬ 
γωνα, επιβάλλεται προκήπιο πλάτους τεσσάρων (4) μέτρων καθώς και 
μεταβλητού από μηδέν μέχρι τέσσερα (4) μ. στο υπ’ αρ. 156 Ο.Τ. όπως 
φαίνεται στα ίδια διαγράμματα. 

Άρθρο 3 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 12 Αυγούστου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

